**Украінскі Дом (УД)** (укр.: Український Дім) - некамерцыйная ўстанова створаная грамадзянамі Беларусі, выхадцамі з Украіны для падтрымкі грамадскіх, культурных і эканамічных ініцыятываў украінцаў, а таксама для спрыяння і ўзмацнення адносін паміж Беларуссю і Украінай. Украінскі Дом у Беларусі 7 чэрвеня 2014 года аб'явіў пра самароспуск.

Пра Украінскі Дом
-----------------

Перадумовы
----------

Нягледзячы на цесныя гістарычныя, сацыяльныя, эканамічныя і міжрэгіянальныя сувязі паміж Беларуссю і Украінай, а таксама геаграфічнае становішча Брэсцкай вобласці, у палескім рэгіёне адсутнае грамадска-культурнае жыццё ўкраінцаў-грамадзян Рэспублікі Беларусь, а таксама не зусім развіты ўзаемаадносіны з Украінай (у бізнесе, эканоміцы, культуры, спорце ды іншых). Адсутнічаюць ўкраінскія СМІ, тэле-радыё, школы, бізнес-цэнтры, сумесныя гандлёвыя прадпрыемствы, заводы і гэтак далей. Нягледзячы на гэта, склалася спрыяльная атмасфера для выхаду з гэтага становішча. Стварэнне Украінскага Дому наглядны прыклад. Спецыялісты Украінскага Дому вядуць распрацоўку праектаў для эканамічнага і культурнага сектара. Дзейнасць Украінскага Дому накіравана на аказанне эканамічнай і гуманітарнай падтрымкі нацыянальнай групы, лабіраванне яе нацыянальных інтарэсаў пры ўмове дастатковых для гэтага эканамічных і палітычных магчымасцяў Украінскага Дома.

Мэта
----

Развіццё дзелавой актыўнасці, без бар'ераў і перашкодаў, для рэалізацыі праектаў, накіраваных на карысць Украіны і Беларусі.

Задачы і прынцыпы дзейнасці
---------------------------

- Садзейнічанне міжкультурнаму дыялогу паміж Рэспублікай Беларусь і Украінай; - садзейнічанне ў захаванні і папулярызацыі ўкраінскай культуры, стварэнне ўмоў для развіцця сумесных беларуска-ўкраінскіх бізнес ініцыятыў на тэрыторыі Брэсцкай вобласці і іншых рэгіёнаў Рэспублікі Беларусь; - садзейнічанне ў прыцягненні інвестыцый у Рэспубліку Беларусь і Украіну; - садзейнічанне трансгранічнаму супрацоўніцтву праз мадэль еўрарэгіёнаў; - актыўнае лабіраванне ідэй украінскага таварыства, праз стварэнне паўнавартаснай інфраструктуры.

Партнёры
--------

Цэнтр рэгіянальнага развіцця «Супрацоўніцтва без межаў» (Украіна). Усеўкраінская моладзевая грамадская арганізацыя «Нацыянальны Альянс» (Украіна). Палітычная партыя «За Украіну» (Украіна) .

Статут
------

Вытрымка з статута УД.

(...)*Мэтай Установы з'яўляецца стварэнне ўмоў міжкультурнага і эканамічнага супрацоўніцтва паміж Рэспублікай Беларусь і Рэспублікай Украіна шляхам ажыццяўлення эканамічна-інтэграцыйных функцый некамерцыйнага характару, садзейнічанне міжкультурнаму дыялогу паміж Рэспублікай Беларусь і Рэспублікай Украіна, садзейнічанне ў прыцягненні інвестыцый на тэрыторыю Рэспублікі Беларусь і Рэспубліку Украіна, удзел, рэалізацыя і распрацоўка ва ўстаноўленым парадку культурных і эканамічных міждзяржаўных і рэгіянальных праграм, а таксама садзейнічанне эканамічнаму і сацыяльна-культурнаму развіццю грамадзян Рэспублікі Беларусь.*(...)

Кіраўніцтва
-----------

* Лявон Вабішчэнка

Гл. таксама
-----------

* Украінцы

Зноскі
------

1. ↑  Увага! Важлива заява(недаступная спасылка)
2. ↑  Украінцы Брэстчыны **(нявызн.)**(недаступная спасылка). Архівавана з першакрыніцы 18 кастрычніка 2011. Праверана 19 кастрычніка 2011.
3. ↑  Як жывецца ўкраінцам на этнічных землях Брэстчыны?
4. ↑  Пра Украінскі Дом Архівавана 2 снежня 2013.

У сеціве
--------

* Інтэрнэт-старонка Украінскага Дому Архівавана 4 студзеня 2012.
* Украінскі Дом на Радыё Рацыя Архівавана 3 ліпеня 2010.
* Украінскі Дом на Радыё Свабода
* Зварот Украінскага Дому на TUT.BY Архівавана 1 лютага 2014.
* Украінскі Дом у блогу Архівавана 4 лютага 2014.
* Голос - старонка ўкраінцаў Брэстчыны
* Рідна - старонка дыяспары ўкраінцаў Брэстчыны
* Украинский Дом в Беларуси Архівавана 21 ліпеня 2010.
* "Украінскі Дом": вынік гісторыі(недаступная спасылка)
* В Бресте появился Украинский Дом(недаступная спасылка)